**Andžejs Ruščiņskis** (poļu: *Andrzej Piotr Ruszczyński*; dzimis 1951. gada 29. jūlijā ir poļu, amerikāņu lietišķais matemātiķis.

Biogrāfija
----------

Ruščiņskis ir dzimis un izglītību ieguvis Polijā. 1969. gadā viņš bija starp 20. Polijas matemātikas olimpiādes uzvarētājiem. 1974. gadā ar maģistra grādu beidzis Varšavas Politehniskās universitātes Elektronikas fakultāti , viņš sāka strādāt universitātes Automātiskās vadības institūtā. 1977. gadā viņš aizstāvēja disertāciju par liela mēroga sistēmu vadību un ieguva doktora grādu, bet 1983. gadā — disertāciju par nelineāras stohastiskās programmēšanas uzdevumu risināšanas metodiku un ieguva habilitāciju. 1992. gadā Polijas prezidents Lehs Valensa piešķīra Ruščiņskim titulu valsts profesors. 1984-86. gados Ruščiņskis bija vieszinātnieks Cīrihes Universitātes Operāciju pētījumu institūtā. 1986.-87. gadā viņš bija Automātiskās kontroles institūta direktora vietnieks, bet 1987.-1990. gadā Varšavas Politehniskās universitātes Elektronikas fakultātes dekāna vietnieks.

1992. gadā Ruščiņskis bija Prinstonas Universitātes operāciju pētījumu fakultātes viesprofesors, 1992.-96. gadā viņš vadīja Starptautiskā lietišķo sistēmu analīzes institūta projektu "Nenoteiktības optimizācija", 1996.-97. gadā viņš bija Viskonsinas Universitātes Rūpniecības enerģētikas fakultātes viesprofesors, un kopš 1997. gada viņš ir Ratgeras Universitātes (Rutgers University) Biznesa skolas Goda profesors.

Šaha kompozīcija
----------------

**№ 1. Pjotrs Ruščiņskis**  
 *Szachy*, 1972  
2. godalga**Mats 3 gājienos**
Ruščinskis ir arī šaha problēmists, starptautiskais meistars šaha kompozīcijā.

Uzdevuma risinājums:

1. Dh6! draud 2. Df8! ~ 3. Dd6#
1. ... Ke6 2. Qf8 Kxd7 3. De7#
1. ... f5 2. Td5+ Ke6 3. exf5#
1. ... g5 2. Te7+ Kd6 3. e5#

Bibliogrāfija
-------------

* Andrzej Ruszczyński, Alexander Shapiro. *Stochastic Programming*. Handbooks in Operations Research and Management Science (angļu) 10. Philadelphia : Elsevier, 2003. 700. lpp. ISBN 978-0444508546.
* Andrzej Ruszczyński. *Nonlinear Optimization* (angļu). Princeton, NJ : Princeton University Press, 2006. XII+454. lpp. ISBN 978-0691119151.
* Alexander Shapiro, Darinka Dentcheva, Andrzej Ruszczyński. *Lectures on stochastic programming. Modeling and theory*. MPS/SIAM Series on Optimization (angļu) 9. Philadelphia : Society for Industrial and Applied Mathematics, 2009. XVI+436. lpp. ISBN 978-0898716870.

Atsauces
--------

1. ↑  XX Olimpiada Matematyczna (rok szk. 1968/69) Archived 2016. gada 4. martā, *Wayback Machine* vietnē. (poliski)
2. ↑  
"Niektóre własności i metody rozwiązywania nieliniowych zadań programowania stochastycznego," *Prace Naukowe - Politechnika Warszawska: Elektronika*, Wydawnictwa Politechniki Warszawskiej, 1982. (poliski)
3. ↑  History / About us / Faculty / FEIT - Elektronikas un informācijas tehnoloģijas fakultātes mājas lapa (angliski)
4. ↑  
«Archived copy». Arhivēts no oriģināla, laiks: 2013-05-07. Skatīts: 2016-11-25.
5. ↑  Chess Composers — Piotr Ruszczyński (29-07-1951) Polish composer and International Master (angliski)

Ārējās saites
-------------

* Andžeja Ruščiņska mājas lapa. (angliski)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 27795592
* LCCN: n84079536
* ISNI: 0000 0001 1753 9553
* ORCID: 0000-0002-4571-1469
* GND: 115267689
* SUDOC: 090241509
* BNF: cb12340189n (data)
* BIBSYS: 47237
* MGP: 133627
* NKC: ctu20221155525
* CiNii: DA1555625X

 |

 |